১০ হাজার ৩৭৮টি প্রশ্ন। সব প্রশ্নের উত্তর মমতা বন্দোপাধ্যায় দিয়ে উঠতে পারেননি। সীমিত সময়ে সীমিত প্রশ্নের উত্তরই দিতে পেরেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।
 কলকাতা: ১০ হাজার ৩৭৮টি প্রশ্ন। সব প্রশ্নের উত্তর মমতা বন্দোপাধ্যায় দিয়ে উঠতে পারেননি। সীমিত সময়ে সীমিত প্রশ্নের উত্তরই দিতে পেরেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। বাংলা নববর্ষ ১৪২৩ শুরুর আগে ১৪২২ বাংলা বর্ষের শেষ দিনে মমতা বন্দ্যোপাধ্যায় নিজেই মুখোমুখি হয়েছিলেন আম জনতার। কোনও সংবাদ মাধ্যম নয়, ফেসবুক প্ল্যাটফর্মে মমতা বন্দোপাধ্যায়ের মুখোমুখি ১,৬৩৮,৪২৬ জন ফেসবুক গ্রাহক।
একের পর এক প্রশ্ন, নিরলস উত্তর দিচ্ছেন নেত্রী।      বিজেপি ইস্যু, সিন্ডিকেট বিতর্ক থেকে গোষ্ঠীকোন্দল মমতা বন্দ্যোপাধ্যায়কে সোজাসুজি প্রশ্ন করেলন মমতা বন্দ্যোপাধ্যায়ের ফেসবুক ফলোয়াররা। অনেকে আবার মমতা বন্দ্যোপাধ্যায়ের শরীর নিয়েও চিন্তিত ছিলেন। পাল্টা প্রতি বার্তায় তাঁদের ধন্যবাদও জানিয়েছেন মমতা বন্দ্যোপাধ্যায়। ১০ হাজারের ওপর প্রশ্নের মধ্যে হঠাৎ কমেন্ট বক্সে প্রশ্ন জিজ্ঞাসার বদলে সরাসরি ভালোবাসার জাহির, 'দিদি আই লাভ ইউ'। উত্তর কী হতে পারে, এটা নিয়ে বেশি ভাবিত হয়ে মাথা ব্যাথার কারণ নেই। ভাইসম সুমন সোমের প্রোপোজাল, মমতা বন্দ্যোপাধ্যায়ের সোজাসাপ্টা উত্তর ছিল, ভালোবাসা স্বীকার করে নেওয়ায়, "লাভ ইউ টু"।